Eva Sell

Eva Sell (født 10. april 1935 i Oslo, død 21. september 2018 i Villajoyosa i Spania) var en norsk forfatter, lyriker og oversetter.

Liv og virke 
Hun fikk sin romandebut i 1966 med Bare til låns. Hennes litterære gjennombrudd kom året etter med den prosalyriske samlingen Min tantes amaryllis. Hun utga senere Vindu mot gaten (1968), Nå er jeg kvitt deg, Bianca (1972), Og alle hjerter (dikt, 1976), Narrenes kabal (dikt, 1978) og Snakk (1980), alle på Aschehoug. Gjennom dikt, romaner og noveller har hun beyst kvinners følelsesliv.

Sell fikk også publisert en rekke dikt og artikler i dagspressen. Hun signerte flere artikler Eva Tømmeraas, og var kjent som en frisk og uredd stemme i Dagbladet. Hun oversatte blant annet romanen Å forstå mennesker av Henry Egidius.

Hun bosatte seg i Spania, og ble boende der til sin død.

Stipender 
 Oslo bys stipend
 Theodor Kittelsens stipend
 Statens store arbeidsstipend
 Statens garantilønn for kunstnere

Bibliografi 
 1966: Bare til låns, Aschehoug, Oslo
 1967: Min tantes amaryllis, Aschehoug, Oslo
 1968: Vindu mot gaten, Aschehoug, Oslo
 1972: Nå er jeg kvitt deg, Bianca, Aschehoug, Oslo
 1976: Og alle hjerter, dikt, Aschehoug, Oslo
 1978: Narrenes kabal, dikt, Aschehoug, Oslo
 1980: Snakk, tekster, Aschehoug, Oslo

Referanser

Kilder

Eksterne lenker 
 Forfatterforeningen: Eva Sell er død, besøkt 11/8 2020.
 Store norske leksikon: Eva Sell, besøkt 11/8 2020.

Norske forfattere
Norske lyrikere
Norske oversettere
Personer fra Oslo